 ตำรวจ จ.บุรีรัมย์ ปะทะวัยรุ่นบุกทำร้ายผู้บริหารร.ร. เสียชีวิต1-บาดเจ็บ 2 ราย
เกิดเหตุกลุ่มชายฉกรรจ์ ถืออาวุธมีดบุกเข้าไปทำร้าย ผู้บริหารและเจ้าหน้าที่โรงเรียน การบริบาลบุรีรัมย์ แต่ถูกเจ้าหน้าที่รักษาความปลอดภัยใช้ปืนยิง ทำให้กลุ่มชายฉกรรจ์เสียชีวิต 1 คน และบาดเจ็บ 2 คนกลุ่มชายฉกรรจ์ 10 คน สวมคลุมศีรษะ นั่งมาในรถกระบะ 2 คัน และเข้ามาจอดบริเวณหน้าโรงเรียนการบริบาลบุรีรัมย์ พร้อมถืออาวุธมีดบุกเข้าไปภายในโรงเรียนเพื่อทำร้ายร่างกาย นายวัชรพล ทองศิริ ผู้อำนวยการโรงเรียนการบริบาล และเจ้าหน้าที่ ขณะกำลังปฐมนิเทศก์นักศึกษาเมื่อช่วงเช้าที่ผ่านมา แต่ถูกนายขวัญฟ้า ศรีน่ารัก เจ้าหน้าที่รักษาความปลอดภัยยิงป้องกัน ทำให้กลุ่มชายฉกรรจ์เสียชีวิต 1 คนและ บาดเจ็บ 2 คนหลังเกิดเหตุ กลุ่มชายฉกรรจ์ที่ร่วมก่อเหตุ 3 คน เข้ามอบตัวกับตำรวจภูธรเมืองบุรีรัมย์ ส่วนใหญ่เป็นนักศึกษา อายุระหว่าง 15 - 16 ปี สำหรับสาเหตุการก่อเหตุในครั้งนี้อยู่ระหว่างสอบสวนขณะที่นายวัชรพล เชื่อว่า สาเหตุที่เกิดขึ้นเป็นฝีมือของคู่แข่ง ซึ่งเปิดโรงเรียนสอนหลักสูตรผู้ช่วยการพยาบาลในเขตพื้นที่จังหวัดบุรีรัมย์เช่นกันรวมทั้งก่อนหน้านี้ เคยถูกกลุ่มชายฉกรรจ์บุกเข้ามาทำร้ายร่างกายภายในโรงเรียนมาแล้ว เชื่อว่าเป็นกลุ่มเดียวกันมาก่อเหตุอีก
 เกิดเหตุกลุ่มชายฉกรรจ์ถืออาวุธมีดบุกเข้าไปทำร้าย ผู้บริหารและเจ้าหน้าที่โรงเรียน การบริบาลบุรีรัมย์ แต่ถูกเจ้าหน้าที่รักษาความปลอดภัยใช้ปืนยิง ทำให้กลุ่มชายฉกรรจ์เสียชีวิต 1 คน และบาดเจ็บ 2 คน
ชายฉกรรจ์,ตำรวจ,บุรีรัมย์,ปลอดภัย,ปะทะ,ผู้บริหาร,อาวุธ,เจ้าหน้าที่,เสียชีวิต,โรงเรียน